NaiveNeuron/SloPal huggingface dataset:
Viskupič, Marián, poslanec NR SR (2022-10-21):
Ďakujem pekne za slovo. Vážený pán predsedajúci, vážené kolegyne, kolegovia, v súlade s § 73 zákona o rokovacom poriadku som bol určený za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor NR SR pre financie a rozpočet a takisto ústavnoprávny výbor. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu. Ďakujem pekne.
Laurenčík, Milan, podpredseda NR SR (2021-01-29):
Poslednú faktickú poznámku na príspevok pána podpredsedu má pani poslankyňa Anna Mierna. Nech sa páči.
Blaha, Ľuboš, podpredseda NR SR (2024-05-02):
Na vaše vystúpenie, pani poslankyňa, evidujem šesť faktických poznámok. Ako prvý sa prihlásil pán poslanec Richard Vašečka, nech sa páči.
Zmajkovičová, Renáta, podpredsedníčka NR SR (2014-03-20):
Pán podpredseda Národnej rady Figeľ.
Mego, Jaroslav, poslanec NR SR (2024-02-13):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Laurenčík, Milan, podpredseda NR SR (2020-11-26):
Ďakujem. Na vaše vystúpenie evidujem... Pán poslanec Zajačik, máte faktickú poznámku alebo procedurálny návrh? Faktickú? Tak evidujem štyri faktické poznámky. Nech sa páči, pán poslanec Vladimír Zajačik.
Figeľ, Ján, podpredseda NR SR (2015-05-26):
To bol posledný rečník v ústnej časti rozpravy. Týmto vyhlasujem všeobecnú rozpravu za skončenú. Pán navrhovateľ, chcete sa vyjadriť k rozprave? (Reakcia navrhovateľa.) Očakával som to. Nech sa páči.
Kuffa, Štefan, poslanec NR SR (2023-06-14):
No viete, zase tá pomoc Slovenskej republiky vo vzťahu k Ukrajine, myslím si, že je mimoriadne nelogická. Nie som proti humanitárnej, ekonomickej a hmotnej pomoci, to určite áno. Ale dodávky zbraní, nie je to prijateľné. A je to na úkor našej bezpečnosti. Prosím vás pekne, to, čo to je. My sme sa už úplne asi celkom na rozume pominuli. Tak my dáme MiG-29, systém S-300 ukrajinskej strane a my nemáme zabezpečený vzdušný priestor. Keď tuná počúvam tie výpady, ktoré sú aj v rámci V4, kolega, keď si to spomenul ako to Maďarsko a podobne, tak dosť tak nepriateľsky ladené tie reakcie ako boli. Ale práve aj Maďarsko je to, ktoré chráni náš vzdušný priestor, Poľsko, Česko, Maďarsko. Prosím vás pekne, to sme sa kam dopracovali? Toto je úroveň bývalej vlády Slovenskej republiky? Pán Ódor, zjednajte v tom nápravu. My nemáme chránený vzdušný priestor, čo je veľmi, veľmi nebezpečné. A také tieto podobné hlášky, ktoré tuná človek počúva. A, Marián, tak, ako si to spomenul, aj vlastne taká nevyváženosť pohľadu ako zahraničnej politiky, tú paralelu medzi Kosovom a Krymom, človek to tak, vo faktickej nemáme toľko času ako tu hovoriť. Ale aj tú inváziu USA vo vzťahu k Iraku potupným spôsobom. V podstate tú Ukrajinu zdecimovali a potupným spôsobom im obesili prezidenta republiky. Čo bolo úplne strašné. Potom, samozrejme, žiadne zbrane sa nenašli a kto sa ospravedlnil, kto vráti mu život? Nikto. Generála Solejmániho, irackého, iránskeho generála škaredým hnusným spôsobom zavraždili na letisku. Tak toto my máme všetko akceptovať a všetko toto máme prehliadať? No teda nebudeme prehliadať.
Zmajkovičová, Renáta, podpredsedníčka NR SR (2012-09-26):
Vážené panie poslankyne, vážení páni poslanci, otváram desiaty rokovací deň 7. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Vladimír Baláž, Ladislav Kamenický, Juraj Miškov, Svetlana Pavlovičová, Ľubica Rošková. Na zahraničnej pracovnej ceste je poslanec Ivan Štefanec. Pristúpime k prvému čítaniu o návrhu poslancov Národnej rady Slovenskej republiky Igora Matoviča, Eriky Jurinovej, Martina Fecka a Jozefa Viskupiča na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov a ktorým sa mení a dopĺňa zákon č. 311/2001 Z. z. Zákonník práce v znení neskorších predpisov . Návrh zákona má tlač 154, návrh na jeho pridelenie na prerokovanie výborom je v rozhodnutí č. 140. Teraz dávam slovo poslancovi Igorovi Matovičovi, aby návrh zákona uviedol. Nech sa páči.
Zajac, Pavol, poslanec NR SR (2014-05-27):
Ďakujem pekne. Pán kolega Bublavý, sláva, sláva, hosana, za celý deň to tu bolo také frustrujúce, zdalo sa, že tu neprejde nič. Malo zmysel trištvrte roka hustiť na každej pracovnej skupine do pána ministra, do ďalších kolegov, že toto má zmysel, že nemôžme mať negramotných starostov, tí, čo nevedia čítať a písať. Som rád, že to malo zmysel, že ste s tým prišli, dobre, dali ste to nie do volebného zákona, dali ste to do 369-ky. Je to riešenie. Podstatné je ale to, že každý starosta a primátor, ktorý sa chce uchádzať o túto funkciu, bude musieť mať strednú školu. Naozaj to má rôzne aspekty, o ktorých hovoril aj kolega Hlina. Ale som presvedčený, že negramotní starostovia, tí, čo nevedia čítať a písať, tí, čo nevedia prečítať zmluvu, nevedia podpísať uznesenie zastupiteľstva, lebo si ho nevedia prečítať, príkazy na úhradu a ďalšie náležitosti, ktoré musí starosta dennodenne vykonávať, že takýchto nebudeme mať. A preto aj keď to technicko-takticky nebolo zrovna zvládnuté na jedničku, naozaj po skončení rozpravy, ale to teraz nie je podstatné, podstatné je, tá vec, aby sme nemali starostov, ktorí nevedia čítať a písať. My tento pozmeňujúci návrh podporíme.
Baránik, Alojz, poslanec NR SR (2017-12-13):
Ďakujem pekne. Ja by som rád reagoval na zmienku, ktorá je viacej v mojej oblasti, a to je tá, že ministerstvo financií nemá zoznam súdnych žalôb proti štátu alebo ktoré štát vedie. Toto považujem za prejav jednak nekompetentnosti pána ministra, pretože to je jeho vecou, aby si toto zabezpečil, podobne ako aj jeho predchodcovia si vedeli zabezpečiť zásadné zmeny v tom, ako sa obstaráva napríklad. Tak pán minister najmä po tých strašných skúsenostiach, ktoré vyšli najavo v nedávnom období, by si toto mal vedieť zabezpečiť, ak už to jeho vláda neurobí systémovo, tak ako je to v iných krajinách, vyspelých demokraciách, kde všetky spory štátu vedie štátny orgán. To znamená, že potom nie je možné to, že si všelijakí Bžánovia a podobní vyjednávajú kšefty v štátnych organizáciách, na ministerstvách za podmienok, ktoré sú úplne neprijateľné. A navyše tu je dôležité si uvedomiť, že keby ministerstvo trvalo na tom, že z ekonomických dôvodov je potrebné, aby sme mali úrad, ktorý bude zastupovať záujmy štátu v súdnych sporoch, štát by získal určité know how o tom, ako sa vedú takéto spory, a bolo by ušetrené dvakrát, pretože by sme mali nielen nižšie náklady na vedenie sporov, ale by sme získali aj kvalitných ľudí. Ďakujem.
Bugár, Béla, podpredseda NR SR (2011-03-23):
Ďalej v rozprave vystúpi pán poslanec Ondruš, pripraví sa pán poslanec Viskupič. (Hlas z pléna.) Podľa rokovacieho poriadku musí sa prihlásiť, dá sa povedať zavčasu a už som vám dal slovo, ale keď počkáte pri mikrofóne, pán poslanec sa naučí a nabudúce sa prihlási zavčasu. Zapnite mikrofón pánovi poslancovi Senkovi.
Paška, Pavol, predseda NR SR (2013-02-12):
Hlasujeme. (Hlasovanie.) 139 prítomných, 15 bolo za, 77 proti, 47 sa zdržalo. Návrh sme neschválili. Pán poslanec Kollár uvedie v prvom čítaní hlasovanie o návrhu pána poslanca Igora Matoviča na vydanie zákona číslo 85 o politických stranách. (Hlasovanie o návrhu poslanca Národnej rady Slovenskej republiky Igora Matoviča na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky v znení neskorších predpisov, tlač 378.)
A. Bobrík, poslanec: (2008-02-01):
Takisto spôsob, akým bolo vyhlásené v Obchodnom vestníku, táto verejná súťaž, nezodpovedalo vtedy platným pravidlám. Takže tam už bolo dosť tých porušení zákona a myslím si, že nato je naozaj ten § 39 Občianskeho zákonníka úplne vhodný nato, aby sa mohla prehodnotiť nulitnosť tejto zmluvy. A presne to, čo hovorili kolegovia, bude na to priestor, určite. V tom vašom vystúpení mi vlastne naozaj chýbalo to, aby ste sa vrátili do tých svojich dôb, kedy ste vy ako minister privatizácie a predtým ako poradca pre ekonomiku, keby ste nám povedali skôr, ako ste vy teda nastavovali tie pravidlá a čo ste všetko spravili preto, aby sa nediali také veci, aké sa potom následne diali. To by ma skôr zaujímalo a to by som aj... (Prerušenie vystúpenia časomierou.)
Petráš, Vladislav, poslanec NR SR (2015-09-22):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Laurenčík, Milan, podpredseda NR SR (2021-03-19):
Pán poslanec Marek Kotleba má ďalšiu faktickú poznámku, nech sa páči.
P. Paška, predseda NR SR: (2008-09-18):
(Hlasovanie.) 133 prítomných, 78 za, 32 proti, 23 sa zdržalo. Tento návrh sme schválili.
Mikloško, Jozef, poslanec NR SR (2012-09-18):
No tak tie problémy s rómskou menšinou aj s ľudskými právami. Mojím úmyslom bolo vyžiadanie si správy na tú tému, ktorá by sa tu prerokovala. Návrh môjho uznesenia k správe o rodovej rovnosti momentálne sťahujem a podám ho pri inej príležitosti.
Novotný, Viliam, poslanec NR SR (2012-06-20):
Ďakujem pekne. Nebudem sa venovať invektívam, lebo mám málo času, a chcem sa skôr venovať problému. My sme podali s kolegom Frešom návrh zákona, ktorý sme podali preto, aby sme riešili problém, ktorý môže nastať po prvom júli s poskytovaním sociálnych služieb. Navrhli sme posunúť termín nie preto, že si myslíme, že ľudia budú mať dosť peňazí o osemnásť mesiacov, ale preto, aby sme vytvorili priestor aj tlak na vládu hľadať systémové riešenie. Pán poslanec Blanár to rieši iným spôsobom. Ja pozitívne hodnotím skutočnosť, že keď bude schválený pozmeňovací návrh pána poslanca Blanára, nateraz to situáciu ľudí, ktorí potrebujú sociálnu službu vyrieši, ale nerieši to systémový problém financovania. Ten problém, ten chaos tu totižto vniesla, vniesol protiústavný návrh zákona pani exministerky Tomanovej a odvtedy sa s tým trápime. To, že pán exminister Mihál podal návrh zákona, ktorým sa to snažil riešiť, a v danej chvíli to vyzeralo ako optimálne riešenie, neznamená, že po určitom čase nie je možné prehodnotiť takýto návrh. Opýtajte sa ľudí v sociálnych zariadeniach, veď tam choďte. Nerozprávajme o tom v Národnej rade. Oni na to jednoducho nemajú a sú v neistote, lebo sa boja, že budú vyhodení z týchto zariadení sociálnych služieb. V tejto chvíli ako opozičný poslanec môžete robiť čo, strčiť hlavu do piesku, alebo povedať – zmena zákona, ktorú sme vtedy a vtedy schválili nebola celkom optimálna, preto musíme hľadať systémové riešenie. Radi pomôžeme vláde Slovenskej republiky pri hľadaní systémového riešenia, ak o to bude mať záujem. Zatiaľ o to záujem teda neprejavila. Prekvapuje ma poznámka pána predkladateľa Rašiho. Ja, samozrejme, vznesiem námietku voči tomu, lebo ak ideme hlasovať o pozmeňovacom návrhu, ktorý otvára zákon o sociálnych službách v prípade pána poslanca Blanára, tak nemôže byť iný meter na iného poslanca, ktorý otvára ten istý návrh zákona. A posledná poznámka, keby ste dali len návrh... (Prerušenie vystúpenia časomerom.)
Pročko, Jozef, poslanec NR SR (2024-05-14):
Povedali ste, že vonku je reálny svet. Ale tento svet, ktorý tu žijú poslanci koalície, je iný svet. Je to svet hranatého valca. A oni si to odhlasujú. Oni nemajú s tým žiaden problém, pretože Robert Fico povedal, že to bude takto, tak to bude takto. Danko chce toto, Robert povie, takto budete hlasovať. A oni ako hlasovacie automaty, naozaj hlasovacie automaty hlasujú ako jeden. Nemajú svoj názor a keď ho aj majú, lebo naozaj, niektorí poslanci z HLAS-u, a ja viem osobne aj ktorí, majú s tým problém, budú hlasovať tak, ako chce Robert Fico. Ale je správne o tom stále hovoriť a je správne ľuďom povedať, že toto je kšeft Slovenskej národnej strany. Toto nie je, toto nie je pomoc pre umelcov, ktorí chcú tvoriť. Andrej Danko chce rozdeľovať peniaze tak, ako chce on. A tento zákon mu to bude umožňovať. Kultúra, ktorú chce Andrej Danko, sa bude na základe projektov, ktoré budú vyhovovať SNS a vládnej koalícii, tak sa bude robiť kultúra, ktorú bude chcieť koalícia. Zopakujem to naozaj ešte raz, lebo je to dôležité povedať. Oni si to odhlasujú, ale pre nás opozíciu a pre ľudí, ktorí naozaj vidia, čo sa v tej kultúre deje, treba presne povedať. Toto je zákon, ktorým Danko láme a dáva do želiez kultúru, pretože tie železá bude držať v rukách SNS, toto nie je o slobode. Všetky projekty, ktoré budú, pôjdu cez SNS.
Grendel, Gábor, podpredseda NR SR (2023-06-14):
S reakciou na faktické poznámky pán poslanec Kéry.
Petrák, Ľubomír, poslanec NR SR (2019-04-02):
Ďakujem pekne za slovo. Vážené kolegyne, kolegovia, chcem vás pozvať na konferenciu Matematické vzdelávanie – zmeny pre budúcnosť, ktorá bude prebiehať od 12. hodiny na Severných hradbách a organizuje ju výbor pre vzdelávanie, vedu, mládež a šport, Republiková únia zamestnávateľov, ITA asociácia Slovenska, Slovenská matematická spoločnosť, Slovenská informatická spoločnosť a Štátny pedagogický ústav. Budete vítaní. Ďakujem pekne.
A. Belousovová, podpredsedníčka NR SR: (2008-09-18):
Pýtam sa, či sa chce niekto z poslancov prihlásiť ústne v rámci tohto bodu. Ústne sa prihlásil pán poslanec Lipšic. Nech sa páči, pán poslanec Lipšic, máte slovo.
Šimečka, Michal, podpredseda NR SR (2024-09-11):
Ďakujem veľmi pekne. Pán poslanec Viskupič nie je prítomný v sále, aby reagoval na faktické poznámky, takže pokračujeme vystúpením pána poslanca Hajka. Nech sa páči.
Hort, Milan, podpredseda NR SR (2011-09-07):
Ďalej s faktickou poznámkou je prihlásený pán poslanec Andrej Kolesík. Nech sa páči.
Borguľa, Martin, poslanec NR SR (2021-10-22):
Vážený pán minister, veľmi sa ohradzujem voči tomu, že z niečoho vytĺkam kapitál. To by som nikdy nerobil. Ako poslanec Národnej rady jedine čo robím, je v súkromnej komunikácii, za zlé oslovenie sa vám ospravedlňujem, som vás požiadal o to, aby ste ten prípad prešetrili. Keby ste mi vy odpísali to, čo ste tu teraz povedali, pán minister, že pracujeme na tom, v momente, ak budete mať, budeme mať výsledky, tak vám odpovieme, je to úplne, pán minister, v poriadku. Ale prepáčte, aby ako poslanec Národnej rady som sa od nášho ministerstva nevedel dostať, nedostal odpoveď, že jednoducho pracujeme na tom, robíme niečo, potom ako sa správate k obyčajným občanom? Pán minister, ja by som nikdy... (Reakcia ministra.) Necháte ma, prosím, dohovoriť? Ďakujem veľmi pekne. Ako osoba som korektný človek. Nikdy v živote by som tu nevystúpil, pán minister, keby ste mi normálne, korektne, slušne odpovedali. A keby ste takto postupovali, tak ten prípad neuzavrie, ne... ne... v živote neotvorím. A mne, ja, ja, mne je jedno, čo sa tam, alebo jedno, nie je mi to jedno, ja proste chcem, aby ste to len prešetrili. Ja neviem, kde je pravda, či pochybil náš konzul, či pochybil veľvyslanec, či pochybili maďarské úrady alebo či pochybila tá osoba, ktorá tam bola v tom Maďarsku. Ja len prosím, aby sme sa dostali k pravde. A prosím, aby do budúcna sa neopakovali prípady ako pán Chovanec. Však to je jeden odstrašujúci prípad. A o to citlivejšie by sme mali, o to citlivejšie by sme mali zaobchádzať s akýmikoľvek podozreniami, pán minister. A ešte raz opakujem. Nikdy v živote by som nevystúpil, keby ste mi korektne, pán minister, odpovedali, čo ste neurobili. Mrzí ma to, že musíme mať takúto konfrontáciu tu teraz. Veľmi ma to mrzí.
Figeľ, Ján, podpredseda NR SR (2014-09-17):
Pani kolegyňa, ak dovolíte, vzhľadom na jedenástu hodinu plus hluk v sále by som prerušil vaše vystúpenie v tejto chvíli. Budete pokračovať po hlasovaní. Vyhlasujem krátku prestávku na prípravu hlasovania. (Prestávka.) (Po prestávke.)
Mikuš, Jozef, poslanec NR SR (2014-06-25):
Ďakujem pekne. Vážený pán kolega Novotný, chcem sa ti poďakovať za veľmi vysvetliteľný prejav a oboznámenie nás s problémom z tvojho pohľadu. A chcem podčiarknuť to, že si sa snažil načrtnúť iné riešenie, ktoré by neznižovalo motiváciu ľudí, aby sa starali o svoje zdravie preventívne, ani neznížilo motiváciu zamestnávateľov, aby sa starali o svojich zamestnancov, len by to bolo lepšie a nezaťažovalo to tak hlavne malých podnikateľov, pretože súčasná vláda nie je naklonená pozitívne alebo priateľsky k podnikateľskému sektoru a hlavne k malým podnikateľom. Mnohokrát sa vyhovára na smernice EÚ a zaťažuje tým inými alebo ďalšími poplatkami, alebo nákladmi zamestnávateľov. Neviem, či je to neschopnosť, či je to schválnosť, alebo je to len zjednodušovanie princípu, prístupu vyriešiť problém povedzme európskej legislatívy. Ale, bohužiaľ, sme tohto svedkami aj v iných rezortoch, kedy vyriešenie nejakého problému z hľadiska smernice Európskej únie sa rieši úplne jednoduchým spôsobom, a to buď zvýšením nejakých poplatkov, alebo zaťažením podnikateľského subjektu inými spôsobmi. Chcem povedať, že, bohužiaľ, nejaké reformné iniciatívne kroky zo strany vlády z nášho pohľadu, akých sme boli my svedkami na začiatku povedzme minulej dekády, tak teraz neprichádzajú, a keď prichádzajú nejaké iniciatívne návrhy, tak, bohužiaľ, sú to účelové, ako tu mnohí moji predrečníci povedali, dopredu pripravené biznisy pre vopred určené vybraté skupiny podnikateľských subjektov.
Grendel, Gábor, podpredseda NR SR (2022-06-16):
Ďakujeme. Ďalšia otázka je opäť od pána poslanca Tomáša Šudíka a ministra vedy, výskumu a športu sa pýta: „Pán minister, v mnohých závodoch nie je dostatok kvalifikovanej pracovnej sily a mladí ľudia sú na prácu v závodoch nepripravení, pretože vo veľkom počte končia gymnázium. Chýba aj veľa remeselníkov, stolárov, murárov a podobne. Má ministerstvo plán, ako prispôsobiť školstvo tak, aby sa zvýšil počet absolventov stredných odborných škôl?“
Hrnčiar, Andrej, podpredseda NR SR (2017-01-31):
Nech sa páči, pán poslanec Matovič.
B. Bugár, podpredseda NR SR: (2001-12-14):
Pani poslankyňa Tóthová, nech sa páči.
Kollár, Boris, predseda NR SR (2023-06-15):
Pani poslankyňa, na tomto sme sa dohodli na tom grémiu a malo to ísť úplne na koniec, aj to má ísť na koniec, ale dobre, však vyslovili ste svoj názor. Pani poslankyňa Kolíková, nech sa páči.
Jurinová, Erika, podpredsedníčka NR SR (2013-04-16):
Ďakujem. Na vaše vystúpenie registrujem dve faktické poznámky. Uzatváram možnosť prihlásiť sa. Nech sa páči, pán poslanec Jarjabek.
Žiga, Peter, podpredseda NR SR (2024-02-07):
Pán poslanec Šuca.
Pamula, Peter, poslanec NR SR (2019-09-10):
Pán predsedajúci, kolegyne, kolegovia, v rozprave vystúpili traja páni poslanci, pani Remišová a pán Dostál a pán Heger. Prosím, pán predsedajúci, aby ste hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrnčiar, Andrej, podpredseda NR SR (2019-04-04):
Pán poslanec Štarchoň.
D. Lipšic, poslanec: (2007-07-02):
Po ďalšie. Hovoríte o nezávislosti súdnej moci. A do prebiehajúceho konania keď sa prijme zákon, to je aký vzťah súdnej a zákonodarnej moci? Pán podpredseda, odporúčam vám, už ste so mnou jednu fľašu červeného prehrali pri stávke, stavme sa teraz, že zmluva o postúpení pohľadávky bude vyhlásená za nezákonnú, stavme sa o fľašu červeného, prehráte stávku so mnou aj druhýkrát. Ďakujem.
Laššáková, Jana, podpredsedníčka NR SR (2013-06-05):
Pán poslanec Huba, už ste sa prihlásili po termíne, keď som uzavrela možnosť prihlásiť sa. Nech sa páči, s reakciou pán poslanec Hlina.
Senko, Ján, poslanec NR SR (2010-10-19):
Pani poslankyňa, myslím si, že ste boli zbytočne tvrdá v hodnotení tohto návrhu zákona alebo v súčasnom období platného zákona. Išli ste trošku mimo obsahu zákona, pretože ešte raz, tak ako som to povedal aj vášmu predrečníkovi, ktorý vystupoval v rozprave, úlohou tohto zákona nie je ochrana štátneho jazyka. Úlohou tohto zákona nie je obmedzovanie používania iných jazykov, ani jazykov národnostných menšín. Úlohou tohto zákona je iba to, aby každý jeden občan Slovenskej republiky mohol dostať informáciu v štátnom jazyku a popri tom môže dostať informáciu aj v inom jazyku. Štátny jazyk plní integračnú funkciu, plní aj funkciu toho, aby sa aj príslušníci národnostných menšín mohli včleňovať do života spoločnosti a boli plnohodnotnými členmi spoločnosti. O nič iného nejde. To sú zbytočne silné slová. Viete, tu boli sťažnosti ľudí, ktorí žili na zmiešanom území, že nedostávali informácie v štátnom jazyku a jazyk menšín neovládali. O to ide, o nič iného nejde. Nikto vám nebráni používať váš materinský jazyk. (Potlesk.)
Hrnčiar, Andrej, podpredseda NR SR (2016-12-07):
Takže končím dnešný rokovací deň, prajem pekný večer. (Reakcie z pléna.) Doobedu, predpokladám, že po správach, ktoré, sme odsúhlasili, že budeme o 9.00 hod. rokovať. (Prerušenie rokovania o 19.02 hodine.)
Šeliga, Juraj, podpredseda NR SR (2020-11-05):
Ďakujem. Prezentujme sa, prosím, a hlasujme. (Hlasovanie.) Prítomných 114, za 85, proti nikto, zdržalo sa 29, hlasovali všetci prítomní. Konštatujem, že sme schválili vládny návrh zákona č. 371/2014 Z. z. o riešení krízových situácií na finančnom trhu. Pokračujeme ďalej hlasovaním v druhom čítaní o vládnom návrhu zákona, ktorým sa mení a dopĺňa zákon č. 483/2001 Z. z. o bankách, tlač 197, bod 72 programu. Spoločný spravodajca je pán poslanec Lehotský, prosím ho, aby nám toto hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 197.)
P. Hrušovský, predseda NR SR: (2003-12-12):
(Hlasovanie.) 148 prítomných, 70 za návrh, 35 proti, 42 sa zdržalo, 1 nehlasoval. Neschválili sme návrh.
Ondruš, Branislav, poslanec NR SR (2011-03-29):
Ďakujem pekne, pán predseda. Vážený pán komisár, ďakujem za veľmi zaujímavé vystúpenie, mňa okrem viacerých bodov zaujalo aj vaše konštatovanie o tom, že viaceré členské štáty si chcú dať v rámci programov reforiem priority navyše, ktoré pomôžu rozvoju ich národných ekonomík. Ja sa domnievam, že jednou z kľúčových oblastí, ktoré pomáhajú dlhodobému rozvoju národných ekonomík a posilňovaniu konkurencieschopnosti národných ekonomík, sú aj investície do vedy. A v tejto súvislosti by som sa vás chcel spýtať na uznesenie vlády Slovenskej republiky zo začiatku februára tohto roku, na základe ktorého sa vláda rozhodla požiadať Európsku komisiu o schválenie presunov finančných prostriedkov z niektorých operačných programov do Operačného programu Doprava. Predpokladám, pán komisár, že poznáte toto uznesenie alebo túto problematiku, a chcel by som sa vás preto spýtať, keďže ide o presun prostriedkov, ktoré sa negatívne majú dotknúť operačných programov zameraných na podporu výskumu, vývoja, na podporu vzdelávania, informatizácie spoločnosti, ako aj vzdelávacích alebo rekvalifikačných aktivít na podporu zamestnanosti, ako sa vy dívate na túto problematiku alebo na tento zámer slovenskej vlády ako človek, ktorý nielen dobre pozná priority Európskej komisie a Európskej únie ako celku, ale aj ako človek, ktorý sa podieľa na formulovaní týchto priorít. Takže chcel by som vedieť, ako sa vy pozeráte na tento zámer, a prípadne chcel by som vedieť, ako sa pozeráte na šance presadiť takýto zámer vo vzťahu k Európskej komisii. Ďakujem pekne.
B. Bugár, podpredseda NR SR: (2006-02-03):
O ospravedlnenie svojej neúčasti na dnešnom rokovacom dni písomne požiadali poslanci Anton Danko, Ferdinand Devínsky, Iveta Henzélyová, Zuzana Martináková, Ján Mikuš a Eva Rusnáková. Na zahraničnej pracovnej ceste je predseda Národnej rady Slovenskej republiky Pavol Hrušovský. Prosím ešte povereného overovateľa pána poslanca Ivána Farkasa, aby oznámil výsledky tajného hlasovania o návrhu na voľbu členov Rozhlasovej rady (tlač 1450). Nech sa páči.
Laurenčík, Milan, podpredseda NR SR (2021-06-22):
Ďakujem. Na vaše vystúpenie neevidujem žiadnu faktickú rozprav... poznámku. To bola, to boli písomne prihlásení rečníci do rozpravy, preto sa teraz pýtam, či sa hlási niekto do rozpravy ústne. Končím možnosť prihlásiť sa. Prihlásili sa traja, štyria páni poslanci. Ako prvá vystúpi pani poslankyňa Anna Záborská, nech sa páči.
Hrnčiar, Andrej, podpredseda NR SR (2017-09-07):
Pán poslanec Nemky, máte doplňujúcu otázku? (Reakcia poslanca.) Nie. Dobre. Takže otázka č. 8. Pán poslanec Martin Klus sa pýta ministra zdravotníctva Slovenskej republiky Tomáša Druckera, a opäť bude odpovedať pán podpredseda vlády: „Vážený pán minister, v súvislosti s témou brexitu zaznieva vyplývajúce presídlenie Európskej agentúry pre lieky, tzv. EMA, by som sa vás rád opýtal, v akom štádiu je kandidatúra Slovenskej republiky ako perspektívneho budúceho sídla tejto inštitúcie, resp. ako sa nám do tejto chvíle podarilo naplniť jednotlivé kritériá výberu?“
Bernaťák, Tibor, poslanec NR SR (2018-09-20):
Vážená pani podpredsedníčka, vážení kolegovia, dovoľte, aby som pokračoval teda v prednese môjho, respektíve pozmeňujúceho a doplňujúceho návrhu. 22. V čl. II 11. bode § 50 ods. 4 písm. c) a 20. bode § 80 ods. 4 písm. b) sa v celom texte slová „čísla občianskeho preukazu“ nahrádzajú slovami „dátumu narodenia“. 23. V čl. II sa za bod 19 vkladá nový 20. a 21. bod, ktoré znejú: „20. V § 73 ods. 1 písm. a) sa na konci pripájajú tieto slová „a má na území Slovenskej republiky trvalý pobyt,“. 21. V § 73 ods. 1 písm. b) sa spojka „a“ nahrádza čiarkou a na konci sa bodka nahrádza čiarkou a pripájajú sa tieto slová „a má na území Slovenskej republiky trvalý pobyt.“.“ Nasledujúce body sa primerane prečíslujú. 24. V čl. III sa za bod 1 vkladá nový bod 2, ktorý znie: „2. V poznámke pod čiarou k odkazu 3 sa slová „§ 22 až 24“ nahrádzajú slovami „§ 22, § 23 a § 24 ods. 1“.“ Nasledujúce body sa primerane prečíslujú. 25. V čl. III 62. bod sa v § 19 ods. 2 písm. b) číslo „9“ nahrádza číslom „6“. 26. Za čl. III sa vkladá nový čl. IV, ktorý znie: „Čl. IV Zákon č. 291/2002 Z. z. o štátnej pokladnici a o zmene a doplnení niektorých zákonov v znení zákona č. 386/2002 Z. z., zákona č. 428/2003 Z. z., zákona č. 523/2004 Z. z., zákona č. 581/2004 Z. z., zákona č. 747/2004 Z. z., zákona č. 68/2005 Z. z., zákona č. 659/2005 Z. z., zákona č. 238/2006 Z. z., zákona č. 198/2007 Z. z., zákona č. 659/2007 Z. z., zákona č. 70/2008 Z. z., zákona č. 465/2008 Z. z., zákona č. 492/2009 Z. z., zákona č. 381/2010 Z. z., nálezu Ústavného súdu Slovenskej republiky č. 217/2012 Z. z., zákona č. 132/2013 Z. z., zákona č. 374/2014 Z. z., zákona č. 130/2015 Z. z., zákona č. 375/2015 Z. z., zákona č. 125/2016 Z. z., zákona č. 243/2017 Z. z. a zákona č. 177/2018 Z. z. sa mení a dopĺňa takto: 1. V § 2a sa odsek 1 dopĺňa písmenom o), ktoré znie: „o) politická strana a politické hnutie na účely vedenia a používania príspevkov zo štátneho rozpočtu, ak spĺňajú podmienky na poskytovanie príspevku podľa osobitného predpisu.9c)“ Poznámka pod čiarou k odkazu 9c) znie: „9c) § 25 až 29 zákona č. 85/2005 Z. z. o politických stranách a politických hnutiach v znení zákona č. .../2018 Z. z.“ 2. V § 10a ods. 1 sa za slová „písmeno m)“ vkladajú slová „a o)“. 3. § 10b znie: „§10b Na klienta uvedeného v § 2a ods. 1 písm. m) a o) sa vzťahuje tento zákon primerane.“ 4. V § 12 ods. 1 písm. c) sa za slová „písm. m)“ vkladajú slová „a o)“. 5. V § 12 ods. 8 sa na konci pripája táto veta: „Ustanovenia odseku 1 písm. e) a odseku 4 sa nevzťahujú na klienta uvedeného v § 2a ods. 1 písm. o).“ Nasledujúci článok sa primerane prečísluje. Ďakujem. Skončil som.
Bugár, Béla, podpredseda NR SR (2018-05-09):
Pán poslanec Krajniak.
Simon, Zsolt, poslanec NR SR (2015-03-17):
Ďakujem pekne. Vážený pán predseda, musím povedať, že pri zákone o odpadoch neprebehlo hlasovanie v súlade so spoločnou správou, pretože pán spravodajca nedal hlasovať o bode 104, ktorý výbor pre pôdohospodárstvo navrhoval na samostatné hlasovanie, a odôvodnenie, že sa to vylučuje s bodom 103, neobstojí v zmysle rokovacieho poriadku. Ďakujem.
Kollár, Boris, predseda NR SR (2022-05-25):
Prosím, prezentujme sa a hlasujeme. (Hlasovanie.) Prítomných 131 poslancov, za 85, proti 5, zdržalo sa 41. Uvedený návrh sme schválili.
Jurinová, Erika, podpredsedníčka NR SR (2013-02-08):
Pán poslanec Matovič.
Susko, Boris, poslanec NR SR (2022-02-18):
Ďakujem pekne za slovo, pán predsedajúci. Chcel by som požiadať, aby sme dnes ukončili rozpravu a pokračovali aj... až v utorok vzhľadom k tomu, že ako poverený člen poslaneckého klubu mám právo vystúpiť 30 minút, a keďže už je po pol a mám to vystúpenie na celých 30 minút, tak aby som nebol prerušovaný.
B. Bugár, podpredseda NR SR: (2005-02-03):
V. Horák, poslanec: Áno.
Marček, Peter, poslanec NR SR (2016-09-20):
Dámy a páni, dovoľte mi, aby som sa teraz ako poslanec a člen výboru pre kultúru a médiá vyjadril v rozprave už v prvom čítaní k návrhu zákona, ktorý sa zmenil a dopĺňa zákonom č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov, ktorý predkladá poslanec Národnej rady Slovenskej republiky za hnutie OĽANO kolega Viskupič. V rámci zmeny systému financovania verejno-právneho vysielania na Slovensku je cieľom predkladaného návrhu zákona zrušenie dvoch súčasných príjmov Rozhlasu a televízie Slovenska a ich nahradenie novým príjmom, ktorým bude každoročne poskytovaný príspevok zo štátneho rozpočtu. A tu je koreň problému. Zmena nejde dopredu, ale dozadu. Systémovo podľa financovania, čo je asi kľúčový vzťah, nás tento návrh vracia do obdobia štátneho vysielania spred roku 1989, ale tí starší si pamätajú, že tzv. koncesionárske poplatky sa uhrádzali aj za socializmu.
P. Hrušovský, predseda NR SR: (2004-03-02):
(Hlasovanie.) 121 prítomných, 117 za návrh, 1 sa zdržal, 3 nehlasovali. Návrh sme schválili. Ďakujem pánovi poslancovi Madejovi. Poprosím teraz pána ministra spravodlivosti, aby z poverenia vlády Slovenskej republiky uviedol a odôvodnil vládny návrh zákona o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov . Návrh vlády ste dostali ako tlač 541, návrh na jeho pridelenie na prerokovanie ako tlač 554. Nech sa páči, pán minister, máte slovo.
Blanár, Juraj, podpredseda NR SR (2023-06-21):
Jedna faktická poznámka na vaše vystúpenie, pani poslankyňa, od pána poslanca Kočiša, nech sa páči.
Pleštinská, Zita, poslankyňa NR SR (2021-11-03):
Milý kolega, Šíbl Jarko, ďakujem ti za dôsledné prečítanie pozmeňovacieho návrhu. Verím, že kolegovia z opozície, ktorí boli nespokojní s prvým prečítaním pozmeňovacieho návrhu, to ocenia a nebudú viac namietať, lebo by si ho musel celý prečítať ešte raz. Týmto priam hrdinským výkonom si podčiarkol naliehavosť prijatia tejto poslaneckej novely zákona, ktorá vyplýva zo záväzku Slovenskej republiky v rámci plánu obnovy a odolnosti, v ktorom sa zaviazala reformu národných parkov realizovať v rámci opatrení na podporu biodiverzity, ktoré sú povinnou súčasťou každého plánu obnovy a odolnosti. Zrealizovanie reformy národných parkov je nevyhnutným predpokladom pre realizáciu celého plánu obnovy a odolnosti, a tak ako bol schválený jednak na úrovni vlády Slovenskej republiky, Národnej rady a Európskej komisie a taktiež je aj plne v súlade s programovým vyhlásením vlády. Realizácia činnosti a chod organizácie bude hradená od roku 2023 zo schémy Operačného programu Slovensko. Predpokladané náklady na činnosti v delimitovanom území sú po dobu trvania programu 2022 a 2027 vo výške 70 až 100 mil. eur. Verím, že priestor je ešte na rokovanie a verím, že ten pozmeňovací návrh bude ešte lepší a túto novelu poslaneckého návrhu zákona prijmeme.
Glváč, Martin, podpredseda NR SR (2017-12-13):
Ďakujem. Keďže nechcem porušovať rokovací poriadok a keďže som viedol schôdzu, požiadal som pána predsedu, aby prišiel. A je to taká malá faktická. Pán Budaj, a toto je už ale vrchol! Nikdy som to ja nepovedal, hoci v minulosti som povedal, že v septembri. Potom ste prišli s tým nezmyselným návrhom, aby sme urobili; že; hoci som povedal, že v septembri vám nastavím zrkadlo. Potom ste prišli s tým nezmyselným návrhom, aby sme 21. august a že vy nebudete ten, ktorý, a že vstup ruských vojsk a odstup a spravme nejaký štátny sviatok a pamätný deň. Nikto s vami sa nechce podpísať pod tento návrh, to vám hovorím po prvé. A vy mi hovoríte smerácky zákon?! Na sneme v Nitre sme zmenili kvôli vám zákon, lebo som vám dal slovo a vy viete kde! A stali ste sa viceprimátorom! Len kvôli vám! To bol lex Budaj! A už si to raz vypočujte! (Potlesk.) A už prestaňte rozprávať o SMER-e! Vy ste najväčší smerák, ktorý tu je! Kvôli vám bol zmenený zákon! Pán Budaj! A vy ste obyčajný človek. Vy nie ste obyčajný človek! A už sa vám to chystám povedať pol roka. Vy nie ste obyčajný človek, kvôli vám bol menený zákon. Kvôli nikomu inému, len kvôli vám! Zákon o Bratislave, aby ste sa mohli stať viceprimátorom, bolo, lebo vy ste niekde prišli a ste sa so mnou dohodli, že ste podrazili svoju kandidátku Magdu Vášáryovú, aby ste... a Milan Ftáčnik sa stal primátorom. A dva roky to tlmím v sebe, tak vám to hovorím. Páni poslanci, ktorí to neviete, to bolo kvôli pánovi Budajovi. Pán Kaliňák to tu len tak jemne hovoril a ja vám hovorím, je to o vás! Ďakujem. (Potlesk.)
Jarjabek, Dušan, poslanec NR SR (2015-09-23):
Ďakujem za slovo, pani predsedajúca. Pán poslanec, vy keď mi nadávate, aj keď ma haníte, to je v poriadku, ale keď ma začnete chváliť, tak som hneď v strehu, čo sa deje. (Povedané so smiechom.) A teraz vážne. Teraz vážne. Ak teda máte nejakú snahu, ako vážne pochopiť, o čo, o čo tuná beží. Je nejaká tvorba, akákoľvek. V rámci tej tvorby, hudobná tvorba v tomto prípade. V rámci tej tvorby sú dva vážne subjekty. Jeden je skladateľ a druhý je interpret. Bez toho skladateľa ten interpret je nanič, nemá čo. Bez toho interpreta, ten skladateľ je nanič, nemá čo. Čiže tu sú dva subjekty, ktoré sú nesmierne dôležité pre to samotné dielo, aby existovalo. To je jedno, či je to rap alebo opera. To je úplne jedno. Hej? V tomto prípade, ministerstvo kultúry si povedalo, že bude akceptovať a akcentovať princíp tvorby viacej preto, lebo je to pre tento zákon jednoduchšie, zrozumiteľnejšie a pre tie rádiá ľahšie vykonateľnejšie. To je všetko. Preto sú tuná tie dva subjekty. A toto, táto moja novelizácia, to je len preto, že sme sa dohovorili, že bude akcentovaný ten princíp tvorby, lebo je to jednoduchšie. Ale ten interpretačný princíp v rámci tejto tvorby je takisto nesmierne dôležitý, iba v rámci tohto zákona sa nebude používať. A teraz som hovoril celkom vážne. Ďakujem za pozornosť.
Zmajkovičová, Renáta, podpredsedníčka NR SR (2013-03-26):
Ďakujem, pani navrhovateľka. Dávam slovo spravodajkyni, ktorú určil navrhnutý gestorský výbor, výbor pre sociálne veci, poslankyni Monike Gibalovej. Nech sa páči, pani spravodajkyňa.
P. Paška, predseda NR SR: (2008-02-12):
(Prerušenie rokovania o 17.12 hodine.) (Pokračovanie rokovania o 17.20 hodine.)
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2020-11-26):
Ďakujem veľmi pekne. Vážený pán poslanec, vážený pán poslanec, zákon o podpore najmenej rozvinutých okresov mal napomôcť smerovaniu cielenej podpory štátu na konkrétne zaostávajúce územia. O túto koncepciu podpory je v regiónoch veľký záujem, pričom podľa dát, ktoré máme k dispozícii, je väčšina za pokračovanie programu a rada by sa zúčastnila na jeho ďalšej prípravy a realizácii. Pozitívny ohlas dokumentuje aj snaha ďalších okresov snáď sa, stať sa súčasťou schémy najmenej rozvinutých okresoch. Na ministerstve v súčasnosti pripravujeme a finišujeme analýzu programu podpory v najmenej rozvinutých okresoch za obdobie rokov 2016 – 2020. Realizácia rozvojových plánov celkovo 12 okresov končí zhruba o mesiac, a preto skôr, ako urobíme ďalší krok, chceme poznať fakty a na základe faktov sa rozhodovať o ďalšom výstu... postupe. Výsledky analýzy sú dôležité pre prípravu novely zákona o podpore v najmenej rozvinutých okresoch, v ktorej sa dotkneme výberu kritérií okresov, technickej pomoci, zúženia aktivít rozvojových plánov na konkrétne operácie, prechod na projektové riadenie, realizácia operácií, ich monitorovanie a vyhodnocovanie. Zároveň si treba uvedomiť, že pred niekoľkými rokmi bola hlavnou prioritou hospodárskej politiky tvorba pracovných miest, podľa analýz Svetovej banky, OECD a Medzinárodného menového fondu vieme, že práve výsledky na trhu práce sú rozhodujúce pre zabezpečenie životnej úrovne domácností a regiónov. Nezamestnanosť spája s chudobou, zlými vzdelávacími výsledkami, keďže tie sú u nás aj podľa prieskumov OECD do veľkej miery podmienené sociálnym statusom. Na druhej strane je miera nezamestnanosti ako kritérium pre zaradenie do zoznamu NRO problematická napríklad v tom, že nerešpektuje veľkosť okresu a tým ani počet nezamestnaných. Ďalším problém je, že pri posudzovaní miery nezamestnanosti vo vzťahu k regiónu sa neberie do úvahy výška sociálnych nákladov, ktoré obetujú ľudia v iných okresoch napríklad na dochádzanie. Aj v tejto súvislosti si dnes program analyzujeme s cieľom definovať efektívne priority podpory a území, na ktoré by sa mala pomoc smerovať. Zároveň treba povedať, že na pomoc regiónom máme aj iné nástroje, ako napríklad integrované územné stratégie, nástroj udržateľného mestského rozvoja, Fond spravodlivej transformácie, Catching-up Regions a podobne, ktoré sú nastavené pre regióny a pre podporu regiónov. Je našou prioritou zabezpečiť spravodlivé a efektívne nastavenie pomoci najmenej rozvinutým okresom, a to aj z pohľadu prehodnotenia priorít a kritérií tak, aby pomoc bola adresná a účinná, a za týmto účelom vznikla aj pracovná skupina k návrhu novely zákona, ktorá by mala byť predložená na diskusiu a pripomienky v blízkej dobe. Zároveň chcem zdôrazniť, že sme otvorení a vítame akékoľvek podnety a diskusiu o tom, akú podobu bude mať podpora v najmenej rozvinutých okresoch v nadchádzajúcom období. Ďakujem veľmi pekne.
Hrnčiar, Andrej, podpredseda NR SR (2017-09-07):
Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, pani poslankyni Kataríne Cséfalvayovej.
Suja, Miroslav, poslanec NR SR (2021-01-12):
(Nasledujúca veta hovorená súbežne s predsedajúcim.) Takže teraz hovorím, čo povedal pán Pročko. Takže odpoveď pre pána Nemca, bývalého kolegu a volejbalistu ako aj ja. Skúste požiadať Jožka Pročka, nech požiada en block pre všetkých podnikateľov a nech každý dostane v prvej, druhej vlne a nezaťažme ich byrokraciou. Lebo predpokladám, že Jožko to asi sám nevypĺňal, tieto ťažké listy. Ja som sa hanbil o to požiadať. Takže to sú tie riešenia. Takže, Jožko, nikto ti nevykrikuje, že si robil blázna zo seba, behal, bola taká doba. Nikto ti ani nevykrikuje, že si si bil hlavu o volant, keď ťa policajti zastavili najebaného ako šteňa a tváril sa...
Ďuriš Nicholsonová, Lucia, podpredsedníčka NR SR (2017-12-08):
S reakciou pán poslanec Heger.
Bugár, Béla, podpredseda NR SR (2019-06-26):
Nech sa páči, pán poslanec Drobný, ako jediný prihlásený máte slovo.
P. Paška, predseda NR SR: (2008-01-29):
(Hlasovanie.) 147 prítomných, 63 za, 81 proti, 3 sa zdržali. Konštatujem, že tento návrh sme neprijali a uvedený vládny návrh zákona zostáva súčasťou programu 19. schôdze. Ďalej pán poslanec Pado požiadal, aby sme sa uzniesli na tom, že vláda do 30 dní  podá Národnej rade Slovenskej republiky správu o priebehu vyšetrovania, opravte ma, pán poslanec, ak na niečo zabudnem, káuz Hedvigy Malinovej, vraždy Daniela Tupého, razie a primeranosti zásahu v Nitre, neadekvátneho postupu polície proti sprejerom a neadekvátneho postupu polície Slovenskej republiky v prípade kazašskej novinárky počas návštevy pána prezidenta Nazarbajeva (hlas z pléna) a ešte k Červenkovi. Poprosím ešte raz, pán poslanec Pado, naformulujte ešte ten... Stačí ten záver, aby bolo jasné, lebo... (Hlasy z pléna.)
Žiga, Peter, podpredseda NR SR (2023-12-19):
S reakciou na faktické poznámky pani poslankyňa Nash.
Laurenčík, Milan, podpredseda NR SR (2021-06-15):
To bola posledná faktická poznámka. Keďže tu nemáme pána premiéra, nebude reagovať na faktické poznámky. Teraz odovzdávam slovo podpredsedovi vlády Slovenskej republiky a pánovi ministrovi financií, pánovi Igorovi Matovičovi, ktorý vystúpi v rozprave. Nech sa páči, pán minister, máte slovo.
Blaha, Ľuboš, podpredseda NR SR (2023-12-07):
Ďakujem pekne, pani ministerka. S doplňujúcou otázkou vystúpi pán poslanec Igor Janckulík, nech sa páči.
Blanár, Juraj, poslanec NR SR (2014-02-06):
Vážená pani poslankyňa, vo vašom vystúpení bolo viacero takých protirečivých vyjadrení. Ale chcem vám pripomenúť a predsa len vrátiť sa k tomu, čo ste povedali, možnosť diskutovať v parlamente a diskutovať o problémoch zahraničnej politiky že vraj podľa vás takmer neexistuje. Pani poslankyňa, myslím si, že diskusia v tomto parlamente sa vôbec nijakým spôsobom nevymyká diskusii o zahraničnej politike v parlamente, keď ste vy boli vo vláde. A diskutovalo sa vtedy rovnako o všetkých veciach. A aj teraz sa o nich diskutuje. Napokon aj dnešná diskusia je toho dôkazom. A som presvedčený, že keď bude téma, ktorá si vyžiada, že je potrebné naozaj sa venovať zahraničnej politike, tak to bude tu v parlamente určite prediskutované, tak ako napríklad aj Ukrajina, ktorá je naozaj dnes od toho obdobia, keď bol predložený tento materiál ešte v minulom roku a musel sa z objektívnych dôvodov preložiť, už úplne inde posunutá. Vytĺkať z nej politický kapitál, tak ako to robíte, tiež nie je náležité, lebo zdá sa mi v tom určitá zbytočná radikalizácia z našej strany, pretože to, že podpredseda vlády a minister zahraničných vecí ako vystupuje a angažovane sa zapája do diskusií v rámci Európskej únie a následne potom diplomatického vplyvu na to, čo sa deje v Ukrajine, je podľa mňa konzistentné, ako máme robiť, naproti tomu, čo zase kritizujete, že v podstate sa tvárime, ako keby európska politika ani neexistovala. A vyjadrenia k tomu materiálu, to ste povedali priamo: „Nie som za to, aby bol tento materiál veľmi hrubý.“ Ale potom ste spustili, čo všetko tam chýba. Ale to chápem, pretože ste opozičná poslankyňa. Len ste mali využiť príležitosť a predložiť niečo na doplnenie toho materiálu. A to mi chýbalo. Ten úsmev hovorí sám za seba. Ďakujem pekne.
T. Cabaj, podpredseda NR SR: (2010-06-10):
Nech sa páči, slovo má pán poslanec Urbáni.
P. Paška, predseda NR SR: (2008-09-18):
(Hlasovanie.) 136 prítomných, 80 za, 55 proti, 1 sa zdržal. Máme súhlas, pán spravodajca, takže budeme hlasovať.
Žiga, Peter, podpredseda NR SR (2023-11-14):
Poprosím technikov, aby zapli čas. Bude, budete mať znova dve minúty, pán poslanec.
Blanár, Juraj, podpredseda NR SR (2021-10-20):
Ďakujem, pán spoločný spravodajca. Otváram rozpravu a konštatujem, že písomne sa opäť prihlásil ako jediný pán poslanec Miloš Svrček, ktorý hrá dnes ráno absolútny prím, dnes je k zákonom kľúčový. Nech sa páči, pán poslanec, máte slovo.
A. Belousovová, podpredsedníčka NR SR: (2009-06-25):
Ďalšiu otázku položil pán poslanec László Köteles. Otázku položil ministrovi životného prostredia pánovi Viliamovi Turskému, ktorý nie je prítomný a pána ministra Turského bude zastupovať minister pôdohospodárstva pán Stanislav Becík. Otázka znie: „Pán minister, aké sú zámery Ministerstva životného prostredia SR na likvidáciu PCB látok na území Slovenskej republiky?“ Nech sa páči, pán minister.
Mezenská, Helena, poslankyňa NR SR (2014-07-02):
No nedá sa naozaj nereagovať. Pán minister, hovorili ste síce dlho, ale čo výrok, to samé protirečenie. Jedným dychom hovoríte, a zastávate sa toho, že voda je strategická surovina, prírodná, národné bohatstvo štátu. Druhým dychom hneď si protirečíte a vyvraciate tento argument tým, že je to tovar. Tak čo je teda tá voda? Je to tovar alebo prírodné strategické bohatstvo, ktoré sme v zmysle ústavy povinní uchovávať a udržiavať? Vyvracali ste rovnako poslancovi Novotnému, že neprideľujete žiadne licencie. Budem citovať zo zákona § 17a Preprava alebo prevod vody. Tam sa uvádza: „Prepravu alebo prevod vody možno uskutočniť iba na základe povolenia orgánu štátnej vodnej správy na využívanie zdrojov podzemnej vody alebo osobitnej vody na prepravu a prevod vody.“ Toto povolenie poskytujete ako ministerstvo fyzickej osobe alebo podnikateľovi právnickej osobe. Jednoducho vydávate tak licencie. Ďalej, vláda, a toto dodnes nemám zodpovedané, prisľúbila občanom, že bude eliminovať negatívne dopady privatizácie a akékoľvek formy ďalšej privatizácie zastaví. A nie som svedkom celý čas ničoho iného, ako privatizujete plynárenský, telekomunikačný, železničnodopravný, pôdny, potravinársky a teraz aj vodný sektor. Sú to samé protirečenia. Naozaj začínam uvažovať o duševnom stave a schizofrénii predstaviteľov tejto vlády. (Potlesk.) Ďalej, hovoríte, že je to i hystéria. To, čo vyvoláva v ľuďoch oprávnené obavy, občianske obavy a obavy aj samotných poslancov, vy znevažujete a bagatelizujete na úroveň hystérie. Ale potom o čom svedčí deficit štátneho rozpočtu? Štát stále viac vďaka tomu, že sa privatizuje všetko, čo príde vláde do cesty, stráca príjmy, z ktorých dovtedy bol v neziskových sférach živený.
Grendel, Gábor, podpredseda NR SR (2021-06-18):
Pán poslanec, mrzí ma to, ale máme termínovaný bod na 11.00 hodinu.
Sulík, Richard, predseda NR SR (2010-08-10):
Takže prvé hlasovanie. Prosím, prezentujte sa a hlasujte. (Hlasovanie.) Prítomných 95 poslancov, hlasovalo 78 za, proti 16, zdržalo sa 0, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
P. Miššík, poslanec: (2004-09-08):
Druhý dôvod, hovorím, že máme nadštandardné a dobré a vždy budeme mať s poslancami, ktorí boli zvolení na území Slovenskej republiky do Európskeho parlamentu. To je úplne prirodzené, a preto sa čudujem pani poslankyni Bollovej, ktorá hovorí o tom, že my sme ich vyslali, nie, zvolili ich občania Slovenskej republiky a my si ich všetci vážime. Samozrejme, nechceme robiť týmto poslancom problém v tom, aby kedykoľvek mali prístup do Národnej rady Slovenskej republiky a využívali všetky jej služby, ale vážení, sú to poslanci Európskeho parlamentu a my sme poslanci národného parlamentu. To znamená, pre nás platí rokovací poriadok a zásady a pre nich platia zásady a rokovací poriadok Európskeho parlamentu. To, o čo ide pánu poslancovi Jarjabkovi a čo tam chcel dostať do zákona, si myslím, že má byť nepísané pravidlo a právo vzájomnej úcty a porozumenia. Ďakujem.